
Esselamu alejkum, poštovani šejh.


Uzimala sam ***[gusul](https://pitajucene.com/search/gusul/questions/ "Pretraži pitanja o gusulu")*** i smocila cijelo tijelo i uzela ***[abdest](https://pitajucene.com/search/Abdest/questions/ "Pretraži pitanja o abdestu")*** odmah nakon kupanja tj. nisam se ni presusila niti izasla iz kade, međutim, zaboravila sam isprati nos i usta dok sam se kupala prije tog abdesta. Nakon toga sam klanjala ***[sabah](https://pitajucene.com/search/sabah/questions/ "Pretraži pitanja o sabah")*** i sjetila se na farzu da nisam isprala nos i usta. Da li mi je gusul i ***[namaz](https://pitajucene.com/search/Namaz/questions/ "Pretraži pitanja o namazu")*** ispravan ili trebam ponovit gusul i namaz? Allah vam dao svaki hajr i povecao ***[znanje](https://pitajucene.com/search/znanj/questions/ "Pretraži pitanja o znanju")***.


* 
* 
* 
* 
* 
* 
* 

 
IZAPIRANJE USTA I NOSA PRI GUSULU I ABDESTU / VADŽIB ILI SUNNET

Alejkumusselam.


Da li je izapiranje usta i nosa prilikom uzimanja gusula ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** ili sunet po tom pitanju učenjaci imaju četiri mišljenja:


Prvi – da je to sunnet u abdestu i gusulu (šafijski ***[mezheb](https://pitajucene.com/search/mezheb/questions/ "Pretraži pitanja o mezhebima")***)


Drugi – da su izapiranje usta i nosa vadžib i u abdestu i u gusulu, te da je to šart valjanosti abdesta i gusula, ovo je poznatiji stav od imama Ahmeda


Treći – da je to vadžib u gusulu a sunnet u abdestu, ovo je mišljenje Ebu Hanife i njegovih učenika  

Četvrti – da je izapiranje nosa pri abdestu i gusulu vadžib da je izapiranje usta sunnet, ovo je rivajet od imama Ahmeda a izabrao ga je i Ibn Munzir.


Odabrano mišljenje je, a Allah zna najbolje, da je izapiranje usta i nosa sunnet u abdestu i gusulu na čemu su šafije.


Prema tome, ***[gusul](https://pitajucene.com/search/gusul/questions/ "Pretraži pitanja o gusulu")*** i ***[namaz](https://pitajucene.com/search/Namaz/questions/ "Pretraži pitanja o namazu")*** su ti ispravni i ne trebaš ponoviti ni gusul i ni namaz.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


